Próbálom megérteni, honnan a szakértelem.
Nem az a különbség, hogy míg a 20-asra kikerült a megállj jelző, ezáltal oda vasúti jármű nem teheti be a kerekét, a 40-es elkerülő valójában nem volt kizárva, csak nem használták látszólag semmire? Azt is írtad, hogy a START nem készített hozzá menetrendet, mintha ezzel erre utaltál volna. Mindkét esetben (akár üzembe van helyezve, de nem vezet arra semmilyen menetvonal, akár csak a START kerülte el) igazad lehet az Ercsi elkerülővel kapcsolatban, de már nem emlékszem hogy melyik eset állt fent és pontosan mikor a szépemlékű 40b/40e/40E/40 kapcsán.
Ahogy írtad, a 20-as vonal egy másik eset, más körülményekkel, szerintem ha a látszólag nem használt, de átadott vasúti pálya nem disused (attól függ mi volt a helyzet), akkor a nemrég még használt, de most kizárt pálya igenis disused. Nem állítom, hogy felszámolás alatt van, az életciklusban fordulat is bekövetkezhet, mint ahogy remélhetőleg itt is minél hamarabb ismét járható lesz a pálya, viszont ha ez négy hónapig vagy fél évig tart, de semmiképp sem két hétig, akkor szerintem ennek van helye a térképadatok között. Röviden, ha amit leírtam így van, úgy tűnik, hogy a 20-as nagyobb eséllyel pályázhat a disused címkére, mint a 40-es anno, a szerkesztésem pedig ilyen módon itt Városlődnél közelebb áll a valósághoz, mint Ercsinél állt. Ezért nem értem a ragaszkodásod a virtuális üzembentartáshoz. Az autópálya egy példa, nem az én művem. Az Összekötő vasúti híd egy közelebbi példa, amire nem reagáltál, feltetelezem azért, mert azonos állásponton vagyunk. Ezt már vissza kellett egyszer állítanom használaton kívülire, mert valaki úgy gondolta, hogy nem úgy van. Szerintem a 20-as ehhez hasonlatos, nyilván rövidebb időtávon és más okokból, de hasonló bánásmódban kellene hogy részesüljön. A lassújeles, pályasebességes felvetésed nem értem, nyilván, ha két hétig van kint egy lassújel bármilyen okból, azért felesleges belenyúlni, de ha van rá kapacitásunk, nem látom akadályát hogy ne a pályasebességet, hanem a ténylegesen alkalmazhatót vegyük fel, jelenítsük meg, elvégre ennyivel lehet haladni.